
REFERAT DE APROBARE A PROIECTULUI DE HOTĂRÂRE 
Sectiunea 1 
Titlul proiectului de hotărâre

Proiect de hotărâre privind aprobarea  METODOLOGIEI DE ATESTARE
 a persoanelor fizice şi autorizare a persoanelor juridice pentru îndeplinirea funcţiei de administrator de condominii în Municipiul Timişoara și METODOLOGIEI DE REATESTARE pentru îndeplinirea funcţiei de administrator de condominii în Municipiul Timişoara a persoanelor fizice ale căror atestate au fost retrase  


Sectiunea a 2 - a 
Motivul emiterii proiectului de hotărâre


I. Descrierea situatiei actuale
Prin Hotararea Consiliului Local nr. 387/25.07.2019, privind modificarea si aprobarea Organigramei si a Statului de functii pentru aparatul de specialitate al Primarului Municipiului Timisoara, s-a înfiinţat Compartimentul Asociaţii Proprietari, în cadrul Direcţiei Secretariat General, care are ca atribuție și propunerea metodologiei de atestare a persoanelor fizice și autorizarea persoanelor juridice, în vederea dobândirii calităţii de administrator de condominii.
Conform Legii nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, la propunerea compartimentelor specializate în sprijinirea, îndrumarea şi controlul asociaţiilor de proprietari din cadrul autorităţii administraţiei publice locale, primarul, în baza unei hotărâri a consiliului local, atestă persoanele fizice în vederea dobândirii calităţii de administrator de condominii. 
În baza art. 64 din Legea nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, persoanele juridice specializate și autorizate, conform legii, pot îndeplini funcția de administrator de condominii.
Persoanele fizice atestate pentru funcția de administrator imobile în baza Legii nr. 230/2007 privind înființarea, organizarea și funcționarea asociațiilor de proprietari au obligația ca, în termen de 12 luni de la intrarea în vigoare a Legii nr. 196/2018,  să obțină certificate de calificare profesională care să ateste calificarea profesională pentru a îndeplini ocupația de administrator, în conformitate cu Legea nr. 196/2018.
Conform art 106 Legea nr. 196/2018, modificat prin Ordonanța nr. 21/2019 pentru prorogarea termenului prevăzut la art. 106 din Legea nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, termenul prevăzut pentru persoanele fizice atestate pentru funcţia de administrator în conformitate cu prevederile Legii nr. 230/2007 privind înfiinţarea, organizarea şi funcţionarea asociaţiilor de proprietari, pentru obținerea  certificatelor  de calificare profesională care dovedesc calificarea profesională pentru a îndeplini ocupaţia de administrator, s-a prelungit până la data de 1 ianuarie 2021. 

II Schimbări preconizate și rezultate așteptate
Având în vedere abrogarea Legii nr. 230/2007 privind înființarea, organizarea și funcționarea asociațiilor de proprietari, se impune încetarea efectelor  Hotărârii Consiliului Local nr. 532/2017 privind aprobarea metodologiei de atestare a persoanelor fizice şi de autorizare a persoanelor juridice pentru îndeplinirea funcţiei de administrator de imobile în Municipiul Timişoara.
În vederea asigurării cadrului legal pentru atestarea persoanelor fizice pentru ocuparea funcției de administrator condominii și autorizarea persoanelor juridice pentru îndeplinirea funcției de administrator condominii, este necesară aprobarea unei noi metodologi de atestare a persoanelor fizice şi autorizare a persoanelor juridice pentru îndeplinirea funcţiei de administrator de condominii în Municipiul Timişoar .
Având în vedere prevederile art.64 alin. 9 Legea nr. 196/2018 potrivit cărora “”, este necesară stabilirea unei metodologii de reatestare pentru îndeplinirea funcţiei de administrator de condominii în Municipiul Timişoara, pentru persoanele  fizice ale căror atestate au fost retrase. 



III Concluzii
Prin urmare, consideram  necesar și oportun  aprobarea proiectului de hotărâre privind aprobarea  METODOLOGIEI DE ATESTARE a persoanelor fizice şi autorizare a persoanelor juridice pentru îndeplinirea funcţiei de administrator de condominii în Municipiul Timişoara și METODOLOGIEI DE REATESTARE pentru îndeplinirea funcţiei de administrator de condominii în Municipiul Timişoara a persoanelor fizice ale căror atestate au fost retrase . 

